પાટણ થી અપડાઉન કરતા આ ડોકટર મહાશય ક્યારેક ગુલ્લી મારી રહ્યા છે,તો જાણે લોકોને સરકારી સમય જોઈને જ તકલીફ થતી હોય તેમ સરકારી ટાઈમ ટેબલ મુજબ જ દર્દીઓની આરોગ્યની ચકાસણી અને સારવાર કરાય છે,મોટેભાગે દર્દીઓથી તું-તારી થી જ વર્તન કરાય છે,તો સારવાર અર્થે આવનાર કેટલાય દર્દીઓને ડોકટર દ્વારા હડધૂત પણ કરવામાં આવી રહ્યા છે,શહેરમાં ઉછરેલા અને ડોકટરી અભ્યાસ કરી મોરવાડા પી. એચ. સી. માં મેડિકલ ઓફિસર તરીકે આવેલા ડોકટર મહાશય નો સ્વભાવ ડોકટર તરીકે ઓછો અને  ટપોરી જેવો હોય તેવો અનુભવ કેટલાય દર્દીઓને થયો છે,સાંજે 5 કે છ વાગ્યા પછી કોઈ બીમાર વ્યક્તિને સારવાર મળતી નથી,કેમકે ડોકટર સાહેબનો સરકારી સમય પૂરો થઈ જાય છે,અને ડોકટર દવાખાનામાં સ્થાયી રહેતા ન હોઈ પોતાના ઘરે જવા રફુચક્કર થઈ જાય છે,ડોક્ટરને માત્ર સરકારી પગારમાં જ રસ છે.